Skipsfjorden (Karlsøy)

Skipsfjorden er en fjord på Vanna i Karlsøy kommune i Troms. Fra innløpet mellom Kuhammaren i vest og Skotollneset i øst, går den 6 kilometer sørover til den fraflyttede gården Skipfjord innerst fjorden.

Fjorden er uten veiforbindelser. Vestsida av fjorden, med Kvalkjeften (609 moh), er høy og bratt og stuper rett i fjorden. Området i fjordbotnen og østsida av fjorden er derimot flatt, og her ligger flere tidligere gårdsbruk, som i dag benyttes som fritids- og sommerhus. Skipsfjorddalen innafor fjordbotnen er bred og vid, men rike multemyrer og godt terreng for rypejakt.

Mesteparten av fjorden og hele Skipsfjorddalen ligger i dag innenfor Skipsfjord landskapsvernområde, som ble opprettet i 1978 for å «bevare et kulturlandskap typisk for de ytre kyststrøkene i Troms».

Referanser 

Fjorder i Karlsøy